Predsjednica Republike Kolinda Grabar-Kitarović odgovorila je splitskom svećeniku Luki Prceli, koji je u svojoj propovijedi tijekom mise koju je u nedjelju prijepodne izravno prenosila Hrvatska televizija, između ostalog izjavio da joj 'ne može oprostiti' izjavu u kojoj je ona prije nekoliko tjedana osudila Nezavisnu Državu Hrvatsku kao 'najmanje nezavisnu' državu koja je 'najmanje štitila interese hrvatskog naroda'.

'Poštovani gospodine Prcela, Vi meni ne možete oprostiti moju izjavu, a ja Vama opraštam Vašu. Okrenimo se budućnosti', predsjedničina je poruka koja je objavljena na njezinoj službenoj stranici na Facebooku.